Sigmundur Davíð Gunnlaugsson forsætisráðherra segir þá vinnu sem sett hafi verið í aðildarumsókn Íslands að Evrópusambandinu hafi í raun ekkert gildi lengur . Aðildarumsóknin sé því í raun á byrjunarreit . Sigmundur á von á nýrri tillögu um afturköllun aðildarumsóknar snemma árinu . Þetta kom fram í þættinum Sprengisandi í morgun , þar sem Sigmundur var einn gestur í þættinum . Aðildarviðræður Íslands og sambandsins höfðu staðið í 18 mánuði þegar gert var hlé á þeim , en af orðum Sigmundar að dæma þá verða þær ekki teknar upp aftur . Þegar hlé var gert á viðræðunum höfðu 27 af 33 samningsköflum verið opnaðir . Af þessum 27 köflum voru 11 frágengnir og 16 enn opnir . Hins vegar átti enn eftir að opna viðamestu kaflana , til að mynda um landbúnað og sjávarútveg . Sigmundur sagði í viðtalinu að „ það er orðið ósköp lítið eftir að [ þessari vinnu ] vegna þess að það var farið í að ræða þarna einhverja kafla á vegum síðustu ríkisstjórnar , sú vinna heldur í rauninni ekki gildi sínu lengur , bæði vegna þeirra hröðu breytinga sem eru að eiga sér stað í Evrópusambandinu og vegna þess að það er ekki í samræmi við stefnu stjórnvalda að fallast á allt það sem síðasta ríkisstjórn var tilbúin til að fallast á . Þannig að því leytinu til erum við á byrjunarreit . “